《题刘君济青山白云图》
明代·张以宁

野性夙所忻，青山无垢氛。落花一夜雨，幽树满川云。

鹿迹闲行见，松香独坐闻。殷勤招白鹤，予亦离人群。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。